SUID-AFRIKAANSE RADIOLIGA NUUS VIR SONDAG 3 NOVEMBER 2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. 'n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


Ons begin die bulletin met nuus van twee stil sleutels. 


Dit is met hartseer dat die Kaapstadse Amateurradiosentrum bekend maak dat 
die sleutel van hul vise-voorsitter Noel Futter, ZS1FW, op Dinsdag 29 Oktober 
by sy huis stilgebly het. Noel was `n voormalige voorsitter van CGTARS en het 
die weeklikse CTARS Maandagaand net aangebied. 


Ons betuig ons meegevoel met sy vrou Joan, familie en vriende. 


Dit is met hartseer dat ons verneem van die afsterwe van Gerald Klatzko 
ZSGBTD op Vrydag 1 November 2019 op 95-jarige ouderdom. Deur sy ama- 
teur radio loopbaan lewer hy `n groot bydrae tot die amateurdiens. Hy was een 
van die eerstes wat eksperimenteer met stadig aftas televisie. Vir baie jare het 
hy NASA gehelp om ruimtevaarders met hul gesinne te koppel deur amateur ra- 
dio skakels vanaf MIR, die Ruimtependeltuig en die Internasionale Ruimtestasie. 
Hy was meer as twee dekades mede- regisseur en aanbieder van Amateur Radio 
Mirror International. Gerald baie dankie vir jou bydrae tot amateur radio. Mag 
jy in vrede rus. 


'n Spesiale huldeblyk word later vanoggend op Amateur Radio Today aangebied. 
POUSE 

In die nuus, vandag: 

DIE SARL BHF/UHF ANALOOG KOMPETISIE VOLGENDE NAWEEK 
DIE SARL WOENSDAG 80 M KLUB NAELLOOP OP 20 NOVEMBER 

en 

'N NUWE WÊRELDREKORD OP 630 METER? 

Bly ingeskakel vir meer inligting oor hierdie en ander interessante nuusitems. 
DIE SARL BHF/UHF ANALOOG KOMPETISIE VOLGENDE NAWEEK 


Die tweede been van die SARL BHF/UHF Analoog-kompetisie is op die lug 
vanaf 10:00 UTC op Saterdag 9 November tot 10:00 UTC op Sondag 10 Novem- 
ber 2019 met ESB, FM en gelykgolf op 6, 4 en 2 m, 70 en 23 cm en hoër. Alle 


OSOs moet tweerigting punt tot punt wees en die uitruiling is 'n RS- of RST- 
verslag en jou ligging hetsy `n ses-syfer Maidenhead ruitblok of breedtegraad en 
lengtegraad. 


Raadpleeg bladsy 48 van die 2019 Blouboek vir al die inligting oor die kompetisie 
- vermenigvuldigers en puntestand, ens. Jou logstaat moet teen Maandag 2 
Desember 2019 na contest@sarl.org.za gestuur word. 


DIE 2020 SARL BLOUBOEK 


Die Kompetisie-span is besig met die 2020 SARL Blouboek en versoek klubs wat 
kompetisies aanbied om enige veranderinge in te dien wat hulle wil aanbring, 
asook e-posadresse vir die indiening van die logstate te bevestig. Lede word 
versoek om nuwe kompetisies in te dien. Stuur asseblief versoeke, voorstelle en 
wysigings na contest@sarl.org.za teen Woensdag 20 November 2019. 


DIE 2020 SARL DAGBOEK VAN GEBEURE 


Die SARL Sekretaris is besig om die 2020 Dagboek van Gebeure op te stel 
en nooi Klubs uit om die datums van hul Klub byeenkomste, snuffelmarkte 
en ander Klub aktiwiteite in te dien. Stuur die inligting teen Woensdag 20 
November 2019 aan secretary@sarl.org.za. 


DIE SARL WOENSDAG 80 M KLUB NAELLOOP OP 20 NOVEMBER 


Die laaste been van die 2019 SARL Woensdag 80 m Klub Naelloop vind plaas 
van 17:00 tot 18:00 UTC op Woensdag 20 November met gelykgolf en foon 
aktiwiteit. Die uitruiling is `n RS- of RST-verslag en u ruitblok (bv. KG30). 
Stuur jou logstaat per e-pos na zsdbfn@mweb.co.za teen Woensdag 27 November 
en onthou om die naam van jou Klub op die logstaat te skryf. Die MS Excel- 
logstaat kan op die kompetisie-bladsy van die Liga se webwerf gevind word. 


Wie gaan die 80 m Klub trofee wen? Dit is tussen die Boland, die Bo-Karoo en 
die Wesrand klubs. 


DIE NOVEMBER RADIO 7S 


Die November 2019-uitgawe van Radio 7ZS is beskikbaar om af te laai. Daar is 
inligting oor die 2020 SARL Nasionale Konvensie en die IARU se siening oor die 
WRC-19 Agenda-punte. Hans, ZSGAKV sê radioamateurs het `n ingesteldheids 
verskuiwing nodig en Tjerk, ZS1J vertel ons van `n lcom AH-4 Instem-beheerder. 
Reinhardt, DGCS57M verduidelik hoe om krag vlak, terugkeer verlies en SWR 
te meet met behulp van mobiele radio-rigting koppelaars op GHz-frekwensies. 
Robert, V5IRS vertel ons van die Etosha Herhaler en ons besoek Walvisbaai 
Radio in die Museumstuk. Ons kyk ook na APRS. En daar is meer in hierdie 
64 bladsy-uitgawe. 


Jy luister na nuus uitsending van die Suid-Afrikaanse Radioliga 


BHF EN RF GERAAS WERKSWINKEL OP 23 NOVEMBER 2019 


Bespreek nou vir die laaste geleentheid van 2019. Die BHF en RF Geraas werk- 
swinkel word op Saterdag 23 November 2019 by die NARS gehou. Die program 
en die besprekingsvorm is beskikbaar deur die skakels op die SARL-webblad te 
volg. Leer hoe om geraas te versag wat deur die kragstroom gegenereer word en 
wat die swak seine van HF en BHF beinvloed, nuwe opdatering van bakens, die 
telegram BHEF-waarskuwingstelsel, aktiewe antennas, snuffel geraas uit in jou 
radiokamer, binnelandse 'Troposferiese geleiding en meer. 


'N NUWE WÊRELDREKORD OP 630 METER? 


Eric Tichansky, NO3M en Roger Crofts, VK4YB, maak aanspraak op 'n nuwe 
wêreldrekord op 630 meter (472 tot 479 kHz). Hulle het mekaar op 14 Oktober 
om 10:32 UTG gewerk met die JT9-modus. Eric het gesê dat die kontak die 
hoogtepunt van 2 jaar se inspanning rondom elke dag en nag ewening sedert 
September 2017 verteenwoordig. 'Selfs as die paadjie die afgelope drie weke 
moontlik oop was, sou die een of ander punt met ORN geteister word” Hy het 
gesê hoewel die opening wat die rekord-kontak vergemaklik het, nie so sterk 
SOOS openings in die verlede was nie, was daar natuurlik iets spesiaals aan die 
rol. ` Die kontak was oor 14 979 kilometer afgelê, wat die vorige rekord van 13 
441 kilometer wat Roger Crofts, VK4YB en Kenneth Roberson, K5DNL, met 
byna 1538 kilometer verbeter het. Eric het gesê sy antenna is `n 20,5 meter hoe 
top-gelaaide vertikaal en die ontvangs antenna is `n volledige grootte agt-sirkel 
met kort vertikale. Die uitsending/ontvangs by VK4YB is 'n lineër gelaaide 
vertikaal. 


AWA BUIS @SO GESELLIGHEID UITSLAE 


Die tweede been van die AWA Buis @OSO Geselligheid is die naweek van 5 en 
6 Oktober gehou, met AM op die Saterdag en ESB op die Sondag. Dit was 
aangenaam om Saterdag soveel AM-stasies op die bande te hoor, maar daar is 
geen logstate vir die dag ingedien nie. Die AWA-stasie het 22 stasies op AM 
aangeteken. Ongelukkig was daar ook baie mense wat vir die eerste keer AM 
gebruik het omdat hulle gevind het dat dit `n modus op hul radios is. Heelwat 
van hierdie stasies het oor moduleer dat 'n mens nie kon uitvind wat hulle sê 
nie. Hulle het ook oor die band gespat dat dit vir sommige van die ander stasies 
moeilik was om binne die toegewese frekwensies te werk. Dit blyk dat die kuns 
om op AM te werk, 6f vergete is, 6f in sommige gevalle nooit aangeleer is nie. 
Die ESB-been is Sondagmiddag gehou en daar was nog meer stasies wat aan 
hierdie been deelgeneem het. Altesame 58 roepseine is uit die 6 logstate gekry 
wat ingedien is. Die eerste plek in die ESB been was John Watson, ZS1WJ 
met Theunis Potgieter, ZS2EC in die tweede plek en Roy Walsh, ZS3RW in die 
derde plek. 


Baie geluk aan diegene wat die hoogste punte behaal het en dankie aan almal 
wat aan die 2 dae deelgeneem het. 


HEF VOORTPLANTINGSVOORSPELLING 
Hannes Coetzee, ZS6BZP, berig dat die verwagte sonaktiwiteitsvlak laag gaan 


bly. Daar is slegs 'n enkele, klein sonvlekkie sigbaar wat onlangs begin vorm 
het. Diegene wat hulle eie frekwensievoorspellings wil doen, kan 'n verwagte 
effektiewe sonvlektelling van een vir die week gebruik. Radio amateurs kan 
veral met sonsondergang goeie DX openinge op die 15 tot 30 m bande verwag. 
Besoek gerus die webtuiste spaceweather.sansa.org.za, vir meer inligting. 


Nou die Dagboek van Gebeure vir die volgende paar weke: 


9 en 10 November - die SARL Analoog BHF/UHF-kompetisie 10 November - 
Herinnering Sondag (101 jaar sedert die einde van die Eerste Wêreldoorlog) 11 
November - die sluitingsdatum vir RAaDAR logstate 18 November - die sluit- 
ingsdatum vir PEARS HF logstate 20 November - SARL Woensdag 80 m Klub 
Naelloop en sluitingsdatum vir voorleggings vir die 2020 Blouboek en Dagboek 
van Gebeure 23 November - die SARL Nuweling Geselligheid en die BHF / 
RF Geraas Werkswinkel 23 en 24 - die CO WW DX Gelykgolf-kompetisie 30 
November - die Wesrand snuffelmark 


Om die bulletin mee af te sluit, `n opsomming van ons hoof berig: 


Die tweede been van die SARL BHF/UHF Analoog-kompetisie is op die lug 
vanaf 10:00 UTC op Saterdag 9 November tot 10:00 UTC op Sondag 10 Novem- 
ber 2019 met ESB, FM en gelykgolf op 6, 4 en 2 m, 70 en 23 cm en hoër. Raad- 
pleeg bladsy 48 van die 2019 Blouboek vir al die inligting oor die kompetisie - 
vermenigvuldigers en puntestand, ens. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7,082 kHz laer syband en verskeie herleidings 
op BHF en UHF frekwensies regoor Suid-Afrika. `n Heruitsending deur Andy, 
ZSGADY vind op Maandae aande om 19:30 Sentraal Afrika Tyd op 3,620 kHz 
plaas. Ons ontvang graag jou seinrapporte, kommentaar en voorstelle, stuur `n 
€-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Johan de Bruin, 
ZSGJHB en gelees deUF ...... uu se see ve see wee ak ek BE Ba Be Ge Gee Gee Gee de 


Die Afrikaanse Nuusspan groet nou en wens jou “n mooi week toe. Totsiens. 


